[{"text_idx": "#000000", "text": "Meie kogemus ehk Milttoni keskkonnamo\u0303ju hindamine kasvuhoonegaaside jalaja\u0308lje abil"}, {"text_idx": "#000001", "text": "Milttoni a\u0308ritegevuse u\u0308heks oluliseks suunaks on ja\u0308tkusuutlikkuse edendamine ja sellealane no\u0303ustamine ning sellega kaasneb nii koolitamine kui ka kestlikkuse eesko\u0303nelejaks olemine. Tahame pakkuda oma klientidele parimat kestlikkusalast teavet ja teenuseid, et nad mo\u0303istaksid ja mo\u0303testaksid oma sotsiaalseid mo\u0303jusid ning mo\u0303ju keskkonnale ja u\u0308hiskonnale."}, {"text_idx": "#000002", "text": "Kuna meie soov on suurendada oma positiivset mo\u0303ju la\u0308bi eeskujuks olemise teistele organisatsioonidele, siis oleme vo\u0303tnud sihiks alustada alati iseendast. Seni puudus meil ta\u0308ielik u\u0308levaade oma tegevuse mo\u0303just kliimamuutusele ja keskkonnale ja niisiis otsustasime mo\u0303o\u0303ta Milttoni kasvuhoonegaaside jalaja\u0308lge, et oma mo\u0303ju numbritesse panna ja astuda edasi ma\u0308rkimisva\u0308a\u0308rne samm oma ja\u0308tkusuutlikkuse teekonnal mo\u0303o\u0303detava kestlikkuse suunas."}, {"text_idx": "#000003", "text": "Kasvuhoonegaaside jalaja\u0308lg \u2013 mis see on?"}, {"text_idx": "#000004", "text": "Kasvuhoonegaaside jalaja\u0308ljeks nimetatakse ettevo\u0303tte otsest vo\u0303i kaudset emiteeritud atmosfa\u0308a\u0308rsete kasvuhoonegaaside kogust kilogrammides vo\u0303i tonnides. Kasvuhoonegaasideks on peale su\u0308sinikdioksiidi veel na\u0308iteks metaan, dila\u0308mmastikoksiid, fluorosu\u0308sivesinikud jm ning igal kasvuhoonegaasil on atmosfa\u0308a\u0308rile ja kliimamuutusele oma mo\u0303ju, sest igal gaasil on erinev globaalse soojenemise potentsiaal, mille ma\u0308a\u0308rab a\u0308ra tema atmosfa\u0308a\u0308ris pu\u0308simise aeg ja keemilised omadused. Mo\u0303jude u\u0308htlustamiseks ja u\u0308htsema arusaama tekkimiseks teisendatakse ko\u0303ikide kasvuhoonegaaside mo\u0303jud su\u0308sinikdioksiidi poolt tekitatavaks mo\u0303juks (CO2 ekvivalent, CO2e) ning seeto\u0303ttu nimetatakse kasvuhoonegaasi jalaja\u0308lge tihti su\u0308sinikujalaja\u0308ljeks, kuigi emiteeritakse ka muid kasvuhoonegaase peale su\u0308sinikdioksiidi."}, {"text_idx": "#000005", "text": "Kasvuhoonegaaside jalaja\u0308lje mo\u0303o\u0303tmine on protsess, mis ho\u0303lmab kogu organisatsiooni ning mille ka\u0308igus hinnatakse organisatsiooni kasvuhoonegaaside heite taset. Jalaja\u0308lge on vo\u0303imalik kaardistada erinevate tasuliste ja vabavaraliste arvutusprogrammide abil."}, {"text_idx": "#000006", "text": "Kasvuhoonegaaside emiteerumine ettevo\u0303ttes jaotatakse u\u0308ldjuhul kolmeks:"}, {"text_idx": "#000007", "text": "Mo\u0303juala 1 \u2013 otsene heide, mis pa\u0308rineb ettevo\u0303tte omanduses olevatest heiteallikatest ja tegevustest. Nt ettevo\u0303ttes toodetud elektrienergia, mehhaanilised vo\u0303i keemilised protsessid, transport ettevo\u0303tte so\u0303idukitega ning kontrollitud ja kontrollimata hajusheitmed;\nMo\u0303juala 2 \u2013 kaudne heide, mis pa\u0308rineb ettevo\u0303tte poolt sisse ostetud elektri- ja soojusenergia tootmisest. Nt ostetud elektrienergia, muu tarbitud energia;\nMo\u0303juala 3 \u2013 kaudne heide, mis on po\u0303hjustatud ettevo\u0303tte poolt ostetud ja mu\u0308u\u0308dud toodetest ja teenustest. Nt sisse ostetud toode/teenus, kapitalikaup, sisse ostetud toodete ja teenustega seotud transport."}, {"text_idx": "#000008", "text": "Keskendusime enda CO2e emissioonide kaardistamisel eelko\u0303ige mo\u0303jualale 2 ja 3, sest Milttonis otseseid heiteallikaid ei ole."}, {"text_idx": "#000009", "text": "Kui mo\u0303juala 2 arvutamiseks piisab Milttoni kontekstis ainult elektri- ja ku\u0308ttearvetest, siis mo\u0303juala 3 arvutamiseks pidime kaasama ka enda to\u0308o\u0308tajaid ning la\u0308bi viima ettevo\u0303ttesisese seire. Mo\u0303juala 3 arvutamiseks viisime ettevo\u0303tte to\u0308o\u0308tajate seas la\u0308bi to\u0308o\u0308le-koju liikumise ku\u0308sitluse, milles uurisime, milliste transpordivahenditega ja kui tihti to\u0308o\u0308tajad kontoris ka\u0308ivad ning kui pikk on to\u0308o\u0308le tulemiseks la\u0308bitav vahemaa. Lisaks arvutasime ettevo\u0303tte to\u0308o\u0308ajal tehtud to\u0308o\u0308reiside ja transpordi jalaja\u0308lje ning suuremate ostetud tootegruppide, nagu vesi, kohv ja kontoriinventar, jalaja\u0308lje."}, {"text_idx": "#000010", "text": "Ko\u0303iki mo\u0303jualasid kokku vo\u0303ttes lasub Milttoni suurim mo\u0303ju just mo\u0303juala 3 juures, mis moodustas aastal 2022. kokku 26,51% Milttoni kogu kasvuhoonegaaside jalaja\u0308ljest. Suurimad mo\u0303jurid olidki just to\u0308o\u0308le-koju liikumine, ostetud tooted ja to\u0308o\u0308reisid. Mo\u0303juala 2 moodustas kokku 22,32%, millest suurima mo\u0303juga oli soojusenergia, mis oli samava\u0308a\u0308rne to\u0308o\u0308le-koju liikumise osakaaluga (16,5%). Ko\u0303ige va\u0308iksema mo\u0303juga oli mo\u0303juala 1, kuhu kuulus ku\u0308tus, mida to\u0308o\u0308tajad to\u0308o\u0308so\u0303itude tegemiseks kasutasid. Kokku emiteeris Miltton New Nordics 2022. Aasta jooksul oma peamiste tegevustega 50,40 t CO2e."}, {"text_idx": "#000011", "text": "Kasvuhoonegaaside jalaja\u0308lje arvutamine ning selle kalkuleerimiseks vajaliku andmestiku kogumine on nu\u0308u\u0308dseks saanud Milttoni hu\u0308gieenitasandi tegevuseks, millesse panustame pidevalt jooksvalt infot koondades ja talletades. Ja\u0308rgmisel aastal tahame oma jalaja\u0308lje mo\u0303o\u0303tmist laiendada, seirates ka enda tekitatud ja\u0308a\u0308tmete koguseid, et enda mo\u0303juala 3 ulatust veelgi paremini mo\u0303ista ja numbritesse panna."}, {"text_idx": "#000012", "text": "Jalaja\u0308lje mo\u0303o\u0303tmise tulemused on andnud meile parema arusaama oma su\u0308sinikuheite tasemest ja on vo\u0303imaldanud leida uusi viise selle va\u0308hendamiseks. To\u0308o\u0308reiside mo\u0303ju paremaks mo\u0303istmiseks oleme erinevate transpordiviiside mo\u0303jud u\u0308le viinud enda koostatud kestliku su\u0308ndmuskorralduse ja kontorihalduse juhendisse, mis annab to\u0308o\u0308tajatele u\u0308levaate millistel to\u0308o\u0308reisideks vo\u0303imalikul transpordiviisidel on suurem jalaja\u0308lg ning milliseid liikumisviise eelistades panustada kasvuhoonegaaside emiteerimisse va\u0308hem. Teadlikkuse kasv CO2 jalaja\u0308lje suurusest ajendab to\u0308o\u0308tajaid ka kodu ja to\u0308o\u0308 vahelt liikumiseks eelistama va\u0308ikseima jalaja\u0308ljega liikumisviise."}, {"text_idx": "#000013", "text": "Kokkuvo\u0303tlikult ei peaks kasvuhoonegaaside jalaja\u0308lje mo\u0303o\u0303tmine olema eesma\u0308rk iseeneses, vaid to\u0308o\u0308riist mo\u0303o\u0303tmaks ettevo\u0303tte ja selle to\u0308o\u0308tajate mo\u0303ju kliimamuutusele. Sellele tuginedes on ettevo\u0303ttel vo\u0303imalus luua tegevuskava, millega omalt poolt kaitsta elukeskkonda ning panustada u\u0308leilmsete kliimaeesma\u0308rkide saavutamisse."}, {"text_idx": "#000014", "text": "Kui soovite ka oma ettevo\u0303ttes tuge kasvuhoonegaaside jalaja\u0308lje arvutamisel, kliimamo\u0303ju hindamisel ja/vo\u0303i leevendusmeetmete va\u0308lja to\u0308o\u0308tamisel, siis vo\u0303tke u\u0308hendust meie ja\u0308tkusuutlikkuse tiimi juhi Helen Tammema\u0308ega aadressil ."}]